Deg tezrawt-agi ad neṣleḍ attwiɣi n uẓar deg userwes azɣaray i yerzan tantaliyin n tmaziɣt .Maca , deg unadi-agi ad d- nsegzi kan imeskilen n temsislit d tusnimeslit i yellan di kraḍ n tantaliyin ( taqbaylit ,tamaziɣt n lmaṛuk ; d tmaceɣt ). Ihi ,Chaker.S (2003 :1) yenna-d s tezrawin n Basset (1946-1952) ,Galant (1960) ,Prasse (1972) ṣṣawḍen fkan-d anagraw usnimesli n tmaziɣt yerza akk timeslayin d tentaliyen n tmaziɣt acku tutlayt n tmaziɣt tufa-d kra uguren di tira (neɣ agemmay) .Ayagi , terra tusnimeslit azal i kra n yimesla seg-sen : 1-Tirgalin : a- Tufayt : deg tmaziɣt llan kraḍ n yimesla / ḍ / , /ṭ/ , /ẓ/ ttuɣalen d ufayen . Ma d imesli /r/ ur tenḥetteb ara d ufay axaṭar yettwanṭaq-id d ufay mi ara yelin d tama n yimesla -agi ufayen deg wawal neɣ imesla /x/ ,/q/ akked /ɣ/.